Terwyl die staat van die middele voorsien moet word om die land te bestuur en ontwikkel, en om armes se lot te verbeter, gee dit die owerheid nie die gesag om die inkomstes te misbruik nie. Kerke bestaan uit Christene, en Christene het bepaalde Bybelse opdragte. ‘n Christen is immers nie net in die kerk ‘n Christen nie, hy is ook in sy gesin, by sy werk, in sy huwelik en in sy politieke party ‘n Christen. Of veronderstel om te wees.
Terwyl die appèlhof vir pres. Jacob Zuma ’n gevoelige skop in die tande gegee het, het hy reageer deur nie net opposisiepartye opnuut by te kom “omdat hulle gereeld hof toe hardloop nie”, maar hom ook beroep op ’n Bybel wat volgens hom bestaan en wat geen voorbeelde van leiers bevat wat van hul amp onthef is nie.
Dit sal nou as verrassing kom as die appèlhof, wat uitspraak voorbehou het, uiteindelik anders sal bevind as die standpunte wat die regters gister ingeneem het, aangesien die regters duidelik die leiding geneem het om die regspanne tot die erkennings te lei. Adv. Shaun Abrahams, die direkteur van Nasionale Vervolging, sal in ’n onhoudbare posisie wees om in weerwil van gister se verwikkelinge nog bokspronge te maak om die vervolging te probeer stuit. Dit sal in die grootste deel van die regsgemeenskap bloot as verdere vertragingstaktiek beskou word en sy reputasie verder rysmier.
Intussen voel Abrahams se voorganger reeds dat die verwikkelinge gister sy naam in ere herstel, nadat hy ’n gedwonge goue handdruk gekry het. Adv. Mxolisi Nxasana meen hy het die trekpas gekry omdat die Zuma-kamp nie vir seker geweet het hy sou nie die vervolging herinstel nie.
Die DA verdien krediet vir die vasbyt deur ’n frustrerende proses van hofsaak op hofsaak waar die staat al sy middele ingespan het om Zuma se bas te probeer red.
Sy reaksie op die hofsaak is ’n tipiese voorbeeld van ’n versteurde werklikheid: RSG berig “Zuma het opposisiepartye bygekom en gesê hulle nader altyd die howe omdat hulle nie behoorlike beleid het om die ANC by die stembus te klop nie”.
Zuma sal vind sodra hy en die ANC minder woer-woer met die Grondwet, ander reg en konvensies speel, hoe minder sal hulle in die hof beland. Sê die feit dat die opposisie gereeld die hofsake wen nie iets vir hom nie, en weet hy nie demokrasie en ’n diktatuur van die meerderheid is twee verskillende goed nie?
Hy het juis gister gesê hy glo in die Bybel wat geen voorbeelde gee van waar ’n leier uit sy gesagsposisie verwyder is nie. Waar hy so ’n Bybel gaan kry, weet nugter, want die Bybel wat ons ken, verwys almal na waar Saul deur God met Dawid vervang is, en waar God die Babiloniese koning Belsasar geweeg en te lig bevind het. Dieselfde nag is hy vermoor en sy ryk deur die Perse oorrompel.
Ek dink Zuma probeer op elke manier dan ook om die regsgang op n tydelike dwaalspoor te bring, hy wil tyd wen en hy weet goed dat wanneer sy presidentskap periode beeindig is hy alles kwyt is.
Sy Bybel sê seker jy mag nie steel nie. Die verskil is egter hy steel nie self nie maar laat ander sy vuilwerk vir hom doen. Hy kry maar net die geld wat ander mense namens hom steel. Sy hande is skoon volgens hom.
Die Presidentskantoor het spesiale begroting vir sy regsuitgawes so dit bly belastinggeld wat daarvoor aabgewebd word. Sakkie
I’n die Bybel se tyd is jou kop of hande afgekap as jy so lieg. Praat nie eers van steel, verkrag, bedrog of geldwassery ens nie.